Hondjie lewend geslag vir 'ritueel' | Maroela Media
'n Klein hond is Donderdagaand glo deur 'n 26-jarige man van Sasolburg in die Vrystaat tydens 'n vermeende ritueel doodgemaak en geslag.
Marlien Pieterse, woordvoerder van Vereeniging en Vanderbijlpark se Dierebeskermingsvereniging (DBV), het Vrydag gesê die voorval het in die Zamdele- informele nedersetting plaasgevind.
"Voorlopige ondersoek dui daarop dat die hond met 'n hamer op die kop geslaan en met 'n tou verwurg is. Die hond is oopgesny en die hart is verwyder. Die verdagte het die hond se bloed oor sy lyf gesmeer," het Pieterse gesê.
Pieterse het gesê volgens ooggetuies het die hond vir 'n paar minute lank erg van die pyn getjank terwyl dit lewend geslag is.
"Daar word beweer dat die hond as deel van 'n ritueel geoffer is en dat die hart deur die verdagte geëet is. Daar word ook geglo dat enigiemand wat in aanraking met die hond se bloed kom, sal doodgaan aangesien dit vervloek is," het sy bygevoeg.
"Die hondjie se karkas het op die vloer van die huis gelê en al sy organe het uitgepeul. Daar was bloed oral in die kamer. Ek sal nooit dié ontstellende toneel vergeet nie," het inspekteur Lycinda Visser gesê.
Die hond se karkas is na 'n onafhanklike dierehospitaal geneem vir 'n nadoodse ondersoek.
Die verdagte is deur die Zamdela-polisie in hegtenis geneem op aanklag van dieremishandeling.
Die "verdagte" is seker by die Mediese Raad as n "Tradisionele Geneesheer" geregistreer.
Dit is baie hartseer om n dier so wreed te moet moor vir n mens se eie gewin. Hoop geregtigheid geskied vir die arme diertjie.
Ek is prakeloos… Hoe kry jy dit oor jou hart om n onskuldige dier so wreed dood te maak? Hierdie gewetenlose swaap verdien nie eers die tronk lewe nie, die swaap moet vir die gemeenskap gegee word om van n voorbeeld gemaak te word. Maar laat ek raai hy gaan net n vet boete kry en weg stap. Maak my siek om te sien waartoe mense in staat is…..
Dis maar een geval wat onder die aandag van die DBV gekom het. Hoeveel ander wreedhede word teenoor diere getoon waar geen haan na kraai nie. Suid-Afrika is waarlik n siek land. Die strawwe vir diermishandeling moet baie vinnig en drasties hersien word.
Ek is verbysterd, ek kan nie sulke dinge hanteer nie! Die arme hondjie. Dis siek siek siek net iemand met GEEN respek vir lewe sal dit doen! Jou GEMORS!!